CELEX: C2004/228/63
Language: da
Date: 2004-09-11 00:00:00
Title: Sag C-310/04: Sag anlagt den 22. juli 2004 af Kongeriget Spanien mod Rådet for Den Europæiske Union

11.9.2004   
            
            
               DA
            
            
               Den Europæiske Unions Tidende
            
            
               C 228/30
            
         Sag anlagt den 22. juli 2004 af Kongeriget Spanien mod Rådet for Den Europæiske Union
   (Sag C-310/04)
   (2004/C 228/63)
   Ved De Europæiske Fællesskabers Domstol er der den 22. juli 2004 anlagt sag mod Rådet for Den Europæiske Union af Kongeriget Spanien ved Abogado del Estado Miguel Muñoz Pérez, som befuldmægtiget, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af kapitel 10a i afsnit IV i Rådets forordning (EF) nr. 1782/2003 af 29. september 2003, som indsat ved artikel 20, stk. 1, i Rådets forordning (EF) nr. 864/2004 af 29. april 2004 om ændring af forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om tilpasning heraf som følge af Den Tjekkiske Republiks, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse af Den Europæiske Union (1).
            
         
               —
            
            
               Rådet for Den Europæiske Union tilpligtes at betale sagens omkostninger.
            
         Søgsmålsgrunde og væsentligste argumenter:
   
               —
            
            
               Tilsidesættelse af traktaten og af bestemmelser vedrørende dens gennemførelse, idet Rådet har tilsidesat stk. 3 i protokol nr. 4, der er knyttet til akten vedrørende Den Hellenske Republiks tiltrædelse af De Europæiske Fællesskaber, da den nye artikel 110b i Rådets forordning (EF) nr. 1782/2003 af 29. september 2003, der blev indsat ved forordning nr. 864/2004, ikke hjemler støtte til bomuldsproduktion.
            
         
               —
            
            
               Væsentlig formel mangel, idet Rådet i den nye artikel 110b i forordning nr. 1782/2003 har valgt det stadium, hvor frøkapslen åbner sig, som det afgørende tidspunkt for ydelsen af støtten.
            
         
               —
            
            
               Magtfordrejning, idet Rådet har anvendt den beføjelse, som det tillægges i stk. 6 i den ovennævnte protokol nr. 4 — dvs. fremgangsmåden for tilpasning af støtteordningen for bomuld som fastsat i den nævnte protokol — til et andet formål end det, med henblik på hvilket beføjelsen er givet.
            
         
               —
            
            
               Tilsidesættelse af traktaten eller af gennemførelsesbestemmelser hertil, idet Rådet ved vedtagelsen af de anfægtede bestemmelser har tilsidesat fællesskabsrettens generelle principper, dels om proportionalitet, da foranstaltningerne vedrørende reform af ordningen for støtte til bomuld klart strider mod de mål, som Rådet selv har opstillet, og der i øvrigt fandtes andre, mindre byrdefulde foranstaltninger med henblik på at nå de nævnte mål, dels om beskyttelse af den berettigede forventning.
            
         
      (1)  EFT L 161 af 30.4.2004, s. 48. Forordningen er berigtiget i EFT L 206 af 9.6.2004, s. 20.